E tota era, es sòns desitges e es sues esperances se concentrauen en aqueth òme qu'encara non comprenie, que lo junhie un sentiment qu'a viatges la refusaue e a viatges l'atreiguie e l'inspiraue ua complèta indiferéncia entara sua vida anteriora: es causes, es costums, es persones qu'abantes l'estimauen coma ara e qu'era estimaue tanben; indiferéncia entara sua mair, entristida per aqueth sentiment, entath sòn estimat pair, tan brave, qu'abantes estimaue mès qu'arrés en mon.